Lögregla og varahéraðssaksóknari verjast allra frétta af rannsókn skotárásar á Egilstöðum í fyrrakvöld. Vettvangsrannsókn stendur enn og nokkrir hafa verið yfirheyrðir. Málið er forgangsmál að sögn saksóknarans.
Líðan mannsins sem lögregla skaut á í aðgerðum sínum á Egilsstöðum á fimmtudagskvöld er stöðug. Hann er á gjörgæsludeild Landspítala. Hann undirgekkst aðgerð eftir að hann var fluttur með þyrlu frá Egilstöðum. Þetta er í fyrsta sinn sem almennur lögregluþjónn þarf að beita skotvopni við skyldustörf sín hér á landi.
Seint á fimmtudagskvöld heyrðu íbúar við Dalsel á Egilsstöðum skothvelli og gerðu lögreglu viðvart. Karlmaður á fimmtugsaldri hafði farið að heimili annars manns, sem ekki var heima, og hleypti ítrekað af skotvopni í allar áttir. Hann virðist hafa verið vopnaður haglabyssu og mögulega öðru skotvopni til biðbótar. Skömmu áður voru börn þar á ferli en þau náðu að flýja út í skóg sem liggur aftan húsaraðanna og biðu þar árásirnar af sér.
Stafsmenn hérðassaksóknara fóru strax austur í gær og hófu störf við rannsókn málsins sem er tvíþætt. Það er annars vegar rannsókn á meintu broti byssumanns sem réðst inn í húsið skraut þar af byssu og svo hinsvegar snýr rannsóknin að viðbrögðum lögreglunnar sem skaut manninn.
Kolbrún Benedíktsdóttir er varahéraðssaksóknari sem er yfir rannsókn málanna.
Í rauninni er ekki mikið sem við getum sagt núna. Rannsóknin er bara á upphafsstigum. Þetta er náttúrulega bara á fyrstu stigum og og ekkert hægt að tjá sig um rannsóknina sem slíka vegna rannsóknarhagsmuna en það eru bara hefðbundnar aðgerðir sem eiga sér stað. Það eru teknar skýrslur og það fer fram vettvangsrannsókn og svo framvegis.
Nokkrir hafa verið yfirheyrðir og til stendur að ræða við enn fleiri.
Það eru náttúrulegar teknar skýrslur af öllum þeim sem að komu að þessu atviki en ég get ekki sagt neinn fjölda. Við reynum auðvitað að flýta svona rannsóknum eins og hægt er en þetta tekur alltaf sinn tíma það eru alls konar rannsóknaraðgerðir sem þurfa að eiga sér stað sem að tekur tíma en eins og ég segi þá er þetta auðvitað forgangsmál hjá okkur.
Við vonum að þetta taki ekki mjög langan tíma þessi rannsókn.
Sigríður Björk Guðjónsdóttir, ríkislögreglustjóri vildi ekki tjá sig um málið við féttastofu að svo stöddu.
Rannsókn skotárásar á Egilstöðum í fyrra kvöld er forgangsmál hjá varahéraðssaksóknara. Vettvangsrannsókn stendur enn yfir og nokkrir hafa verið yfirheyrðir.